شەفەق نيوز/ وەزارەت تەندروسی لە حکومەت هەرێم کوردستان،  ئمڕوو سێشەممە،  راگەیان توومارکردن ١٩ مردن، و ١٤٠١ تۊشهاتن نوو وە ڤایرۆس کۆڕۆنا،  لە ماوەی ٢٤ سەعات گوزەیشتە،  وە بەراوردی وەگەرد دۊیەکە ک ١٠ مردن و ١٤٢١ تۊشهاتن بۊی.
وەزارەتەگە لە بەیاننامەیگ رەسیە ئاژانس شەفەق نیوز وت: تاقێگەیلی لە ماوەی ٢٤ سەعات گوزەیشتە ٧٩٠٤ تاقیکردنەوە ئەنجام دانە،  لەناویان ١٤٠١ تۊشهاتن نوو ئاشکرا بۊیە.
بەیاننامەگە باس خاسەوبۊن ١٢٩٠ بیمار لە پەتاگە کرد، وتیش: ١٩ بیمار لەوەر پەتاگە مردن.
بەیاننامەگە وتیش؛ وەزارەتەگە لە وەخت بڵاوبۊن پەتاگە لە هەرێم کوردستان ٢١٨٧١ کەس کەرەنتین کردگە،  گشتیان دەرچگن،  و تاقێگەیلی ٣١١٣١٦٨ تاقیکردنەوە ئەنجام داگە، لەناویان تۊشهاتن ٣٢٩٥١٩ کەس وە پەتاگە ئاشکرا بۊیە، لەلیان ٢٩٥٤٧٢ بیمار خاسەو بۊینە، و ٥٨٣٨ مردنە.
